ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กธ ๒/๒๕๔๖เรื่องหลักเกณฑ์และวิธีการในการพิจารณาและชี้ขาดข้อพิพาทของเลขาธิการ[๑] อาศัยอำนาจตามความในมาตรา ๗ (๖) มาตรา ๑๗ (๕)และมาตรา ๑๑๖ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ข้อพิพาท หมายความว่าข้อโต้แย้งเกี่ยวกับสิทธิหรือหน้าที่ตามกฎหมายระหว่างผู้ร้องกับผู้ถูกร้องผู้ร้อง หมายความว่าสมาชิกหรือลูกค้าที่ยื่นคำร้อง เพื่อให้มีการระงับข้อพิพาทโดยเลขาธิการผู้ถูกร้อง หมายความว่าสมาชิกหรือลูกค้าที่ถูกร้อง เพื่อให้มีการระงับข้อพิพาทโดยเลขาธิการเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๒การดำเนินกระบวนการพิจารณาและชี้ขาดข้อพิพาทของเลขาธิการให้เป็นไปตามประกาศนี้การใดที่มิได้ระบุไว้ ให้ดำเนินการไปตามที่เลขาธิการเห็นสมควรข้อ ๓การยื่นคำร้องเสนอข้อพิพาทต่อสำนักงานให้ยื่นตามแบบคำร้องที่เลขาธิการกำหนดเมื่อผู้ถูกร้องได้รับสำเนาคำร้องเสนอข้อพิพาทแล้วอาจยื่นคำคัดค้านการเสนอข้อพิพาทหรือคำคัดค้านข้อพิพาทต่อสำนักงานตามแบบที่สำนักงานกำหนดภายในสิบห้าวันนับตั้งแต่วันถัดจากวันที่ได้รับสำเนาคำร้องเสนอข้อพิพาทข้อ ๔เลขาธิการอาจรวมข้อพิพาทหลายข้อพิพาทเป็นข้อพิพาทเดียวตามที่เลขาธิการเห็นสมควร เพื่อความสะดวกและรวดเร็วในการพิจารณาและชี้ขาดข้อพิพาทในการนี้ให้ผู้ร้องทุกรายตกลงกันแต่งตั้งตัวแทนเพื่อดำเนินกระบวนการพิจารณาเป็นหนังสือตามแบบที่สำนักงานกำหนดเพื่อดำเนินการใดๆ ในกระบวนการพิจารณาแทนผู้ร้องทุกราย ทั้งนี้หากเลขาธิการเห็นว่าการตกลงกันแต่งตั้งตัวแทนดังกล่าวจะเป็นการเสียเวลาเลขาธิการจะเลือกผู้ร้องคนหนึ่งคนใดให้เป็นตัวแทนก็ได้ข้อ ๕ในกรณีที่คู่กรณีประสงค์จะแต่งตั้งบุคคลใดเป็นตัวแทนในการดำเนินการใดๆ ในกระบวนการพิจารณาหรือประสงค์จะแต่งตั้งบุคคลใดเพื่อช่วยเหลือในการดำเนินกระบวนการพิจารณาให้แจ้งชื่อและที่อยู่ของบุคคลดังกล่าวโดยทำเป็นหนังสือและยื่นต่อสำนักงานข้อ ๖การพิจารณาข้อพิพาทของเลขาธิการให้คู่พิพาทมีโอกาสเสนอพยาน เอกสารและหลักฐานสนับสนุนข้ออ้างของตนโดยให้ดำเนินการอย่างเปิดเผย และโปร่งใสข้อ ๗หากเลขาธิการเห็นว่าจำเป็นและสมควรอาจขอความเห็นเกี่ยวกับข้อพิพาทจากผู้มีความรู้และมีความเชี่ยวชาญเกี่ยวกับข้อพิพาทดังกล่าวเพื่อให้ความเห็นที่เกี่ยวข้องในข้อพิพาทได้ให้เลขาธิการกำหนดค่าตอบแทนผู้เชี่ยวชาญตามที่เห็นสมควรโดยค่าตอบแทนดังกล่าวถือเป็นส่วนหนึ่งของค่าใช้จ่ายที่เกิดขึ้นในการดำเนินกระบวนการพิจารณาและชี้ขาดข้อพิพาทตามข้อ๑๐ข้อ ๘เมื่อเลขาธิการปิดการพิจารณาแล้วให้เลขาธิการทำคำชี้ขาดส่งไปยังคู่กรณีภายในเวลาอันสมควรข้อ ๙ค่าธรรมเนียมงานธุรการให้คิดในอัตราร้อยละสองของค่าเสียหายที่เรียกร้องทั้งนี้ ต้องไม่ต่ำกว่าห้าพันบาท โดยเลขาธิการจะกำหนดผู้มีหน้าที่ในการชำระค่าธรรมเนียมดังกล่าวและถือเป็นรายได้ของสำนักงานในกรณีที่เลขาธิการรวมข้อพิพาทตามข้อ ๔ให้คิดค่าธรรมเนียมงานธุรการตามอัตราในวรรคหนึ่งจากค่าเสียหายที่เรียกร้องรวมกันทั้งหมดข้อ ๑๐ค่าใช้จ่ายที่เกิดขึ้นในการดำเนินกระบวนการพิจารณาและชี้ขาดข้อพิพาทโดยไม่รวมค่าธรรมเนียมงานธุรการให้คู่กรณีรับภาระฝ่ายละกึ่งหนึ่งของค่าใช้จ่ายที่เกิดขึ้นทั้งหมดเพื่อประโยชน์ในการคำนวณค่าใช้จ่ายตามวรรคหนึ่งให้ถือว่ากระบวนการพิจารณาและชี้ขาดข้อพิพาทเริ่มตั้งแต่วันนัดพิจารณานัดแรกข้อ ๑๑ให้คู่กรณีแต่ละฝ่ายวางเงินประกันค่าธรรมเนียมงานธุรการตามอัตราที่กำหนดไว้ในข้อ๙ ก่อนวันนัดพิจารณานัดแรกในกรณีที่คู่กรณีฝ่ายหนึ่งฝ่ายใดหรือทั้งสองฝ่ายไม่วางเงินประกันค่าธรรมเนียมงานธุรการตามวรรคแรกให้เลขาธิการสั่งการตามที่เห็นสมควร เพื่อประโยชน์แห่งความยุติธรรมข้อ ๑๒ในการชี้ขาดของเลขาธิการหากเลขาธิการมีคำสั่งให้คู่กรณีฝ่ายใดเป็นผู้มีหน้าที่ชำระค่าธรรมเนียมสำนักงานจะคืนเงินประกันค่าธรรมเนียมโดยไม่มีดอกเบี้ยให้แก่คู่กรณีที่วางเงินประกันไว้เกินจากจำนวนที่เลขาธิการมีคำสั่งให้ชำระภายในเจ็ดวันนับตั้งแต่วันถัดจากวันที่เลขาธิการมีคำสั่งเช่นว่านั้นประกาศณ วันที่ ๑๖ กรกฎาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๔๕/๒ มิถุนายน ๒๕๕๒